

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 11.augustā Nr.**400**  (prot.Nr.**17**, **2**.§)

**Par finanšu līdzekļu piešķiršanu no pašvaldības pamatbudžeta**

**programmas „Izdevumi neparedzētiem gadījumiem”**

Pamatojoties uz likuma „Par pašvaldībām” 15.panta pirmās daļas 6.punktu, 21.panta pirmās daļas 2.punktu, likuma „Par pašvaldību budžetiem” 16.panta otro daļu, Daugavpils pilsētas domes 2010.gada 11.novembra saistošo noteikumu Nr. 40 “Naudas balvas par izciliem sasniegumiem sportā piešķiršanas kārtība un apmērs” 2., 10. un 12. punktu, Daugavpils pilsētas domes Izglītības un kultūras jautājumu komitejas 2016.gada 4.augusta sēdes protokolu Nr.15, Daugavpils pilsētas domes Finanšu komitejas 2016.gada 4.augusta sēdes protokolu Nr.20, atklāti balsojot: PAR – 13 (V.Borisjonoks, J.Dukšinskis, P.Dzalbe, A.Gržibovskis, N.Ignatjevs, R.Joksts, N.Petrova, J.Lāčplēsis, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Par iegūto 3.vietu Eiropas čempionātā kadetiem brīvajā cīņā sievietēm piešķirt Daugavpils bērnu un jaunatnes sporta skolas sportistei Jekaterinai Jermaļonokai naudas balvu 1068 *euro* (viens tūkstotis sešdesmit astoņi *euro*) apmērā.

2. Piešķirt Daugavpils bērnu un jaunatnes sporta skolas sportistes Jekaterinas Jermaļonokas trenerei Ļubovai Kopilovai naudas balvu 534 *euro* (pieci simti trīsdesmit četri *euro*) apmērā.

3. Naudas balvu izmaksai līdzekļus 1602 *euro* (viens tūkstotis seši simti divi *euro*) apmērā piešķirt no pašvaldības pamatbudžeta programmas „Izdevumi neparedzētiem gadījumiem” Daugavpils pilsētas domei (reģ.Nr. 9000077325, juridiskā adrese: K.Valdemāra ielā 1, Daugavpils) un apstiprināt Daugavpils pilsētas domes ieņēmumu un izdevumu tāmes grozījumus saskaņā ar pielikumu.

4. Daugavpils pilsētas domes Finanšu nodaļai piešķīrumu iekļaut kārtējos attiecīgā gada pašvaldības budžeta grozījumos.

Pielikumā: 1. Daugavpils pilsētas domes pamatbudžeta programmas „Izdevumu neparedzētiem gadījumiem” ieņēmumu un izdevumu tāmes grozījumi.

 2. Daugavpils pilsētas domes pamatbudžeta programma „Sporta pasākumi” ieņēmuma un izdevuma tāme.

Domes priekšsēdētājs *(personiskais paraksts)*  J.Lāčplēsis